Komission tiedonanto Euroopan parlamentille, Neuvostolle, Euroopan Talous- ja Sosiaalikomitealle ja Alueiden Komitealle tiedonannon ”Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o 3577/92” päivittämisestä ja oikaisemisesta /* KOM/2006/0196 lopull. */





[pic] | EUROOPAN YHTEISÖJEN KOMISSIO | Bryssel 11.5.2006 KOM(2006) 196 lopullinen KOMISSION TIEDONANTO EUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE JA ALUEIDEN KOMITEALLE tiedonannon ”Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o 3577/92” päivittämisestä ja oikaisemisesta KOMISSION TIEDONANTO EUROOPAN PARLAMENTILLE, NEUVOSTOLLE, EUROOPAN TALOUS- JA SOSIAALIKOMITEALLE JA ALUEIDEN KOMITEALLE tiedonannon ”Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o 3577/92” päivittämisestä ja oikaisemisesta Euroopan parlamentille, neuvostolle, Euroopan talous- ja sosiaalikomitealle ja alueiden komitealle 22. joulukuuta 2003 antamassaan tiedonannossa Komission tulkinta palvelujen tarjoamisen vapauden periaatteen soveltamisesta meriliikenteeseen jäsenvaltioissa (meriliikenteen kabotaasi) annetusta neuvoston asetuksesta (ETY) N:o 3577/92[1] komissio käsitteli useita kyseisen asetuksen täytäntöönpanoon liittyviä näkökohtia. Koska yhteisön lainsäädäntö on kehittynyt ja selvennykset ovat tarpeen, komissio katsoo aiheelliseksi palata vielä kahteen edellä mainitussa tiedonannossa käsiteltyyn kysymykseen. 1. ”Pienten saarten” matkustajamäärien kynnysarvot Tiedonannon 5.6 kohdassa käsitellään yksinkertaistettuja menettelyjä, joita sovelletaan ”pienten saarten” tavara- ja matkustajaliikenteeseen. Sellaisiksi katsotaan saaret, joissa saarelle tai saarelta meritse kuljetettavien matkustajien vuotuinen kokonaismäärä on noin 100 000 tai vähemmän. Komissio teki 28. marraskuuta 2005 päätöksen 2005/842/EY EY:n perustamissopimuksen 86 artiklan 2 kohdan määräysten soveltamisesta tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävään valtiontukeen[2]. Kyseisessä päätöksessä vahvistetaan edellytykset, joiden täyttyessä tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävää valtiontukea on pidettävä yhteismarkkinoille soveltuvana ja tukena, joka vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta. Päätöksen 2 artiklan 1 kohdan c alakohtaa sovelletaan korvauksiin, joita maksetaan sellaisia saaria palvelevista lento- ja meriliikenneyhteyksistä, joiden keskimääräinen vuosittainen matkustajamäärä yleisiin taloudellisiin tarkoituksiin liittyvien palvelujen toimeksiantamista edeltäneiltä kahdelta tilivuodelta on enintään 300 000 matkustajaa. Komissio katsoo, että yleisiin taloudellisiin tarkoituksiin liittyvistä palveluista meriliikenteessä maksettavat korvaukset ja kyseisistä palveluista vastaavien yritysten valintamenettelyt liittyvät kiinteästi toisiinsa ja siksi päätöksen 2005/842/EY 2 artiklan 1 kohdan c alakohdassa ja kabotaasiliikennettä koskevan tiedonannon 5.6 kohdassa olisi annettava sama matkustajamäärän kynnysarvo. Tämän vuoksi komissio aikoo käyttää 300 000 vuosittaisen matkustajan kynnysarvoa 100 000 matkustajan sijaan soveltaessaan neuvoston asetuksen (ETY) N:o 3577/92 tulkitsemista koskevan tiedonannon 5.6 kohtaa. 2. Gibraltarin alukset Neuvoston asetuksen (ETY) N:o 3577/92 tulkintaa koskevan tiedonannon 2.2.2 kohdassa käsitellään kabotaasiliikenteen harjoittamismahdollisuutta ja aluksen rekisteröintiä jäsenvaltioissa koskevia ehtoja. Tiedonannon 2.2.2 kohdan kolmannessa kappaleessa tarkastellaan Gibraltarilla rekisteröityjä aluksia. Mainitun kappaleen mukaan Gibraltarilla rekisteröityjen alusten mahdollisuus harjoittaa kabotaasiliikennettä voidaan evätä, jos osoitetaan, etteivät alukset tosiasiallisesti kuulu perustamissopimuksen ja yhteisön johdetun oikeuden soveltamisalaan. Koska meriliikennettä koskevaa yhteisön säännöstöä sovelletaan kaikilta osin Gibraltarilla rekisteröityihin aluksiin, edellä mainittuun kolmanteen kappaleeseen sisältyvä tieto on virheellinen ja se on oikaistava. Näin ollen komissio huomauttaa, että Gibraltarilla rekisteröidyillä aluksilla on oikeus harjoittaa meriliikenteen kabotaasia samoin edellytyksin kuin muilla jossakin jäsenvaltiossa rekisteröidyillä aluksilla. [1] KOM(2003) 595. [2] EUVL L 312, 29.11.2005, s. 67.